Sveiki,

Diemžēl šo izmaiņu nācās atcelt, jo tajā ir nepareizi iekartēts sadalītais ceļš (un papildus pieļautas sīkas kļūdas, pārsvarā ar sadalīšanu saistītas, piemēram pagriezienu relācijas). 

OSM ceļus pa joslām dala tikai tad, ja starp tām ir fiziska barjera -  parasti tas ir atdalītu joslu ceļš. Piemēram, Dzelzavas vai Dārzciema ielas. Vai piemēram apkārt drošības saliņām. Bet ceļus, kur brauktuve ir vienā laidumā un joslas sadala tikai krāsa, kartē kā vienu līniju tikai ar atbilstošiem joslu tegiem. Piemēram, Ulbrokas vai Juglas ielas. Arī krustojumos nedala ceļus "uz pusēm", ja tur nav barjeru/saliņas. Tam ir daudzi iemesli, bet galvenais ir tas, ka tā ir pieņemts un tā ir standarta vispasaules prakse, kuru arī izmanto kartes, navigatori, datu validatori, utt. Latvijā mēs arī atkāpes no tā neveidojam.

Vairāk info https://wiki.openstreetmap.org/wiki/Dual_carriageway (ievadā ir norādes, kad šādi nedala)

Principā Rīgā reti kur ceļi nav pareizi iezīmēti un šādas lielas izmaiņas nevajadzētu veikt pirms pārliecināties, ka tas ir pareizi, jo var pazaudēt laiku.

Diemžēl, tu arī apvienoji papildus informācijas pievienošanu pa virsu sadalītajam ceļam, tāpēc to vairs nav vienkārši atjaunot. Es pacentīšos pielikt atpakaļ svarīgāko jaunāko info par pārejām.